**Na osnovu člana** 1 Odluke o uslovima i načinu držanja kućnih ljubimaca i načinu postupanja sa napuštenim i izgubljenim kućnim ljubimcima ("Službeni list Crne Gore - opštinski propisi", br. 027/10 od 04.08.2010, 027/15 od 05.08.2015,034/16 od 01.08.2016.) **gradonačlenik Glavnog grada – Podgorica objavljuje**

**JAVNI POZIV**

**za subvencioniranje sterilizacije vlasničkih pasa čiji su vlasnici iz Podgorice**

**1. PREDMET JAVNOG POZIVA**

**Predmet ovog javnog poziva prikupljanje prijava za dodjelu sredstava iz Budžeta Glavnog grada Podgorica za subvencioniranje sterilizacije vlasničkih pasa čiji su vlasnici iz Podgorice.**

**Cilj dodjele sredstava je** obezbjeđivanje kontrole nekonstrolisanog razmnožavanja kućnih ljubimaca, a u krajnjem smanjivanje broja bezdomih pasa na teritoriji Podgorice.

**2. VRSTA I VISINA SUBVENCIJE**

**Glavni grad je Budžetom za 2021. godinu predvidio 10.000 eura kojima će građanima subvencionirati sterilizacije vlasničkih pasa čiji su vlasnici iz Podgorice.**

**U ovom, prvom krugu subvencioniranja, građanima će biti dodijeljena sredstva u iznosu od 5.000 eura, a u drugom krugu subvencioniranja će se dodijeliti ostalih 5.000 eura (druga polovina tekuće godine).**

**Prijavljeni koji ispunjava uslove propisane konkursom dobija sredstva u visini od 50% od ukupne cijene sterilizacije, a najviše do 75,00 eura.**

**3. USLOVI ZA PRIJAVU NA JAVNI POZIV**

**Pravo na dodjelu subvencije kroz ovaj program imaju prvi građani Podgorice koji ispunjavaju sljedeće uslove:**

* **Vlasnik ima stalno prebivalište u Podgorici;**
* **Pas je čipovan na ime vlasnika;**
* **Pas treba da bude vakcinisan protiv bjesnila i zaraznih bolesti u posljednjih godinu dana;**
* **Pas je stariji od osam mjeseci.**

**4. SADRŽAJ PRIJAVE NA JAVNI POZIV**

**Obavezni dio prijave su:**

**1. Obrazac – Zahtjev za dodjelu subvencije (Prilog 1.);**

**2. Kopija lične karte;**

**3. Ponuda iz veterinarske ambulante u vidu predračuna sa preciziranom specifikacijom;**

**4. Fotokopija pasoša za pse (stranice sa opštim podacima, brojem čipa i podacima o vakcinaciji).**

**5. NAČIN PRIJAVE**

**Prijava na Javni poziv mora sadržavati svu dokumentaciju koja je navedena u tački 4. ovog poziva.**

**Sva pitanja u vezi s Javnim pozivom mogu se tokom trajanja Javnog poziva postaviti putem e-maila na adresu:** **sluzbagradonacelnika@podgorica.me****.**

**6. ROK I MJESTO PODNOŠENJA PRIJAVE**

**Rok za podnošenje prijave je 15 (petnaest) dana od dana objave ovog Javnog poziva na web sajtu Glavnog grada www.podgorica.me i u jednom štampanom mediju, zaključno sa 10. martom 2021. godine.**

**Prijavu na javni poziv treba dostaviti u zatvorenoj koverti sa naznakom:**

**NE OTVARAJ – PRIJAVA ZA DODJELU SUBVENCIJE GLAVNOG GRADA PODGORICA ZA STERILIZACIJU VLASNIČKIH PASA ČIJI SU VLASNICI IZ PODGORICE**

**ZA 2021. GODINU**

**na adresu:**

**GLAVNI GRAD – PODGORICA**

**SLUŽBA ZA OSTVARIVANJE IZVRŠNE FUNKCIJE GRADONAČELNIKA**

**Ulica Njegoševa, broj 20**

**81000 Podgorica**

**Prijave na Javni poziv treba dostaviti preporučenom pošiljkom na gornju adresu ili lično,**

**u arhivu Gradske uprave, Ulica Njegoševa, broj 20, prizemlje (ulaz sa Trga Nezavisnosti).**

**7. PRIJAVE KOJE SE NEĆE RAZMATRATI**

**Neće biti uzeta u razmatranje prijava na javni poziv koja:**

**- ne zadovoljava uslove za prijavu na Javni poziv;**

**- ne sadrži svu neophodnu dokumentaciju;**

**- nije dostavljena na način koji je određen javnim pozivom;**

**- nije podnešena u roku koji je definisan Javnim pozivom.**

**8. ODABIR KORISNIKA**

**Komisija za dodjelu subvencija građanima ocjenjivaće sve pristigle zahtjeve. Nakon utvrđivanja liste ispravnih prijava subvenciju će dobiti najmanje prvih 66 prijavljenih građana sa potpunom dokumentacijom.**

**Gradonačelnik Glavnog grada-Podgorica, na osnovu liste sačinjene od strane Komisije, donosi zaključak o odabiru korisnika subvencije.**

**9. ROK I NAČIN OBJAVE REZULTATA**

**Rezultati Javnog poziva biće objavljeni na zvaničnom web sajtu Glavnog grada www.podgorica.me u roku od 5 (pet) dana od dana donošenja zaključka o izboru.**

**10. PRAVO PRIGOVORA**

**Građanin koji je učestvovao u Javnom pozivu za dodjelu subvencija može podnijeti prigovor na zaključak o izboru korisnika subvencije.**

**Prigovor se podnosi gradonačelniku Glavnog grada preko Službe za ostvarivanje izvršne funckije gradonačelnika u roku od 5 (pet) dana od dana objave rezultata.**

**O prigovoru odlučuje gradonačelnik Glavnog grada.**

**11. POTPISIVANJE UGOVORA**

**Građani kojima se odobri subvencija sklapaju s Glavnim gradom ugovor o dodjeli sredstava, kojim će se regulisati međusobna prava i obaveze korisnika subvencije Glavnog grada.**

**Nakon obavljene sterilizacije korisnik subvencije dostavlja fakturu sa pečatom i potpisom ovlašćenog lica, kao i fiskalni račun od obavljene intervencije, zatim svoj broj žiro računa na koji će u roku od 15 (petnaest) dana biti uplaćen odobreni iznos subvencije.**